# Tribuzy

Tribuzy és una banda brasilera de heavy metal i power metal liderada per Renato Tribuzy i formada el 2005. Van fer una gira amb el líder d'Iron Maiden Bruce Dickinson i el guitarrista i productor Roy Z. Altres músics com Roland Grapow, Kiko Loureiro, Michael Kiske i Ralf Scheepers també han col·laborat en enregistraments i presentacions en viu de la banda. L'estil de la banda ha estat definit com una barreja de grups com Judas Priest, Iced Earth, Metallica i Helstar.

## Història

Tribuzy va néixer el 2005 com a reinvenció dels projectes musicals anteriors de Renato Tribuzy, qui havia iniciat la seva carrera musical en una banda de covers d'Iron Maiden quan tenia 12 anys i que posteriorment havia format les bandes Horizon als 16 anys i Thoten el 1997, grup amb el qual va publicar l'àlbum Beyond Tomorrow a nivell internacional i va fer gires per l'Amèrica del Sud i Europa. Renato Tribuzy va deixar enrere Thoten per publicar l'àlbum Execution, en el qual va reunir músics destacats del heavy metal que interpretaven nou temes escrits per Tribuzy i una versió de la banda alemanya Sinner.
Arran de l'experiència i lluny de considerar-ho com un projecte en solitari aïllat, el músic va decidir-se a continuar endavant amb un nou grup i aquest és el primer disc de la banda Tribuzy. El disc, que va distribuir-se internacionalment, va aconseguir prou èxit i van fer diversos concerts per tot el país amb tots els artistes convidats de l'àlbum; aquestes actuacions van servir per publicar posteriorment un DVD. El maig de 2007 van publicar un àlbum en directe anomenat Execution – Live Reunion.
En una entrevista de finals de 2007, Renato Tribuzy va anunciar que havia acabat de preparar un nou àlbum i que començaria a gravar-lo a l'abril de l'any següent i va parlar també de la previsió d'una gira per Europa. Més endavant va declarar que la sortida al mercat del disc seria el 2009.

## Membres

| Membres actuals Renato Tribuzy – veu Flavio Pascarillo – bateria Ivan Guilhon – baix Eduardo Fernandez – guitarra Frank Schieber – guitarra Antics integrants Gustavo Silveira – guitarra | Músics convidats Bruce Dickinson – veu Ralf Scheepers – veu Michael Kiske – veu Mat Sinner – veu Roy Z – guitarra i producció Roland Grapow – guitarra Kiko Loureiro – guitarra Chris Dale – baix Sidney Sohn – teclats |

## Discografia

* 2005: Execution (àlbum d'estudi)
* 2007: Execution – Live Reunion (àlbum en viu)

## Referències

* ↑ Singh-Nergård, Kristian. «TRIBUZY - Execution Live Reunion - Metal Express Radio» (en anglès). Metal Express Radio, 28-08-2007.
* 1 2 3 «Tribuzy. Biography.» (en anglès). Fuel Records. [Consulta: 21 maig 2023].
* ↑ «Tribuzy - Metal Storm» (en anglès). Metal Storm. [Consulta: 21 maig 2023].
* ↑ «BRUCE DICKINSON Performs IRON MAIDEN Classics During TRIBUZY Appearance» (en anglès). Blabbermouth. [Consulta: 15 juny 2018].
* ↑ «Tribuzy profile» (en anglès). Metal Archives. [Consulta: 15 juny 2018].
* ↑ Chronis, Grigoris. «Tribuzy - Execution: Live Reunion (DVD) review - Metal-Temple.com» (en anglès). Metal-Temple, 01-08-2007. Arxivat de l'original el 2020-10-21. [Consulta: 21 maig 2023].
* ↑ Navarro, Richard. «Andre Matos: covers de Iron e Manowar com Dreadnox e Tribuzy em 1995» (en portuguès). Whiplash.Net, 16-10-2014. [Consulta: 21 maig 2023].
* 1 2 Bradley, Vicky. «TRIBUZY» (en anglès). Angel Of Metal, 2007. [Consulta: 21 maig 2023].
* ↑ «Tribuzy - discography, line-up, biography, interviews, photos» (en anglès). Spirit of Metal. [Consulta: 16 desembre 2021].
* ↑ «Tribuzy Albums and Discography» (en anglès). AllMusic. [Consulta: 16 desembre 2021].
* ↑ «Tribuzy: en marcha su segundo disco de estudio» (en castellà). Metalcry, 04-02-2009. [Consulta: 21 maig 2023].

## Enllaços externs

* Tribuzy - Lloc web oficial (portuguès)
* Pàgina de Facebook (portuguès)
* Pàgina web de fans de Tribuzy (portuguès)